title: Valeria Messala
text: Valeria pe Valeria Messala, merc'h da Marcus Valerius Messalla Niger, ha c'hoar da Marcus Valerius Messalla Rufus a voe konsul e 53 kent JK, a oa pevare pried an diktatour roman Sulla.
  
  Sachet e voe evezh Sulla warni er c'hoariva, ha dimeziñ a reas dezhi war-dro diwezh e vuhez. Pa zilezas-eñ ar vuhez politikel da vont d'en em dennañ da greisteiz Italia ez eas Valeria gantañ. Dougerez e oa-hi pa varvas he fried e 78 kent JK. Ur verc'h he doe, anvet Cornelia Postuma.
  
  Arvar
  Ploutarc'hos a lavar e oa c'hoar da Quintus Hortensius, met ur fazi eo, dleet marteze da anv ar Valerius Messala a zimezas da c'hoar Hortensius.
  
  Levrlennadur
  
  Notennoù
  
  Pennadoù kar
  Valeria
  Messala
  Valeria Messalina
  
  Sulla
  Istor Roma er Iañ kantved kent JK